Document ID: 32000R1473

Komisjoni määrus (EÜ) nr 1473/2000,
10. juuli 2000,
millega sätestatakse nõukogu määrusega (EÜ) nr 3448/93 hõlmatud kaupade ühendusse importimisel alates 1. juulist 2000 Euroopa lepingute alusel kohaldatavad vähendatud põllumajanduskomponendid ja täiendavad tollimaksud
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2491/98, [2] eriti selle artiklit 7,
ning arvestades järgmist:
(1) Nõukogu 21. detsembri 1998. aasta määruse (EÜ) nr 27/1999 (millega võetakse vastu Poola, Ungari, Slovakkia, Tšehhi Vabariigi, Rumeenia ja Bulgaariaga sõlmitud sooduskaubanduse kokkulepete autonoomsed üleminekumeetmed teatavate töödeldud põllumajandussaaduste puhul [3]) II lisas sätestatakse eelkõige Poolast importimisel alates 1. juulist 2000 kohaldatavate vähendatud põllumajanduskomponentide arvutamisel arvessevõetavad põhisummad.
(2) Kõnealustest meetmetest tulenevad tollimaksud ei või ületada ühise tollitariifistiku alusel kohaldatavaid tollimakse.
(3) Komisjoni määrusega (EÜ) nr 1460/96, [4] muudetud määrusega (EÜ) nr 2495/97, [5] kehtestatakse sooduskorra üksikasjalikud rakenduseeskirjad nõukogu määruse (EÜ) nr 3448/93 artiklis 7 ettenähtud kauplemiseks põllumajandussaaduste töötlemisel saadud teatavate kaupadega,
ON VASTU VÕTNUD KÄESOLEVA MÄÄRUSE:
Artikkel 1
Käesolevas määruses sätestatakse nende määrusega (EÜ) nr 3448/93 hõlmatud kaupade importimisel, mille põllumajanduskomponendi vähendamine on ette nähtud asjaomaste riikidega sõlmitud sooduskaubanduse kokkulepetes, alates 1. juulist 2000 kohaldatavad vähendatud põllumajanduskomponendid ja vastavad vähendatud tollimaksud.
Artikkel 2
I ja II lisas osutatud summasid kohaldatakse Poola Vabariigist importimisel vastavalt Poola Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 3 sätestatud tingimustele.
Artikkel 3
Käesolev määrus jõustub selle Euroopa Ühenduste Teatajas avaldamise päeval.
Seda kohaldatakse alates 1. juulist 2000.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuli 2000

Labels: 3
15
17
18